CELEX: 62020CA0723
Language: sk
Date: 2022-03-24 00:00:00
Title: Vec C-723/20: Rozsudok Súdneho dvora (piata komora) z 24. marca 2022 (návrh na začatie prejudiciálneho konania, ktorý podal Bundesgerichtshof – Nemecko) – Galapagos BidCo. S.a.r.l./DE, likvidátor spoločnosti Galapagos S.A., Hauck Aufhäuser Fund Services S.A., Prime Capital S.A. (Návrh na začatie prejudiciálneho konania – Nariadenie (EÚ) 2015/848 – Insolvenčné konanie – Článok 3 ods. 1 – Medzinárodná právomoc – Premiestnenie centra hlavných záujmov dlžníka do iného členského štátu po podaní žiadosti o začatie hlavného insolvenčného konania)

16.5.2022   
            
            
               SK
            
            
               Úradný vestník Európskej únie
            
            
               C 198/9
            
         
      Rozsudok Súdneho dvora (piata komora) z 24. marca 2022 (návrh na začatie prejudiciálneho konania, ktorý podal Bundesgerichtshof – Nemecko) – Galapagos BidCo. S.a.r.l./DE, likvidátor spoločnosti Galapagos S.A., Hauck Aufhäuser Fund Services S.A., Prime Capital S.A.
      (Vec C-723/20) (1)
      
      (Návrh na začatie prejudiciálneho konania - Nariadenie (EÚ) 2015/848 - Insolvenčné konanie - Článok 3 ods. 1 - Medzinárodná právomoc - Premiestnenie centra hlavných záujmov dlžníka do iného členského štátu po podaní žiadosti o začatie hlavného insolvenčného konania)
      (2022/C 198/13)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesgerichtshof
      
         Účastníci konania pred vnútroštátnym súdom
      
      
         Žalobkyňa: Galapagos BidCo. S.a.r.l.
      
         Žalovaný: DE, likvidátor spoločnosti Galapagos S.A., Hauck Aufhäuser Fund Services S.A., Prime Capital S.A.
      
         Výrok rozsudku
      
      Článok 3 ods. 1 nariadenia Európskeho parlamentu a Rady (EÚ) 2015/848 z 20. mája 2015 o insolvenčnom konaní sa má vykladať v tom zmysle, že súd členského štátu, na ktorý bola podaná žiadosť o začatie hlavného insolvenčného konania, si zachováva výlučnú právomoc na začatie takéhoto konania, ak sa centrum hlavných záujmov dlžníka premiestni do iného členského štátu po podaní takejto žiadosti, ale predtým, ako o nej tento súd rozhodne. V dôsledku toho, v rozsahu, v akom je toto nariadenie naďalej uplatniteľné na uvedenú žiadosť, súd iného členského štátu, ktorý neskôr začal konať o žiadosti podanej na ten istý účel, v zásade nemôže vyhlásiť, že má právomoc začať hlavné insolvenčné konanie, pokiaľ prvý súd nerozhodol a neodmietol svoju právomoc.
      
         (1)  Ú. v. EÚ C 128, 12.4.2021.